  Виталий Пронин П. Ёлкинлэн суредэз.Удмуртиысь Национальной библиотека Ижысь Дун-чылкыт Михаиллэн собореныз валче «Дуннеын анайлэн интыез» ужрад ортчытӥзы.Толон, 26-тӥ шуркынмонэ, Свято-Михайловской черке  Анайлэн нуналэзлы сӥзем ужрадэ люкаськизы республикаысьтымы кивалтӥсьёс, мумы-бубыос, дышетӥсьёс,  егитъёс, нылпиос. Пумиськонлэн нырысетӥ люкетаз вераськон мынӥз анаез но пиналэз кун но черк ласянь утён, семьяын нылпиосты будэтон-визьнодан сярысь.Ужрадлэн кыкетӥ люкетаз «Дуннеын анайлэн интыез» адӟытонэн тодматскон вал.Национальной библиотекаысь шер но дуно документъёсъя отделлэн кивалтӥсез Светлана Русских верамъя, анайлы сӥзем выставкаосты библиотека арлы быдэ радъялля, но Дун-чылкыт Михаиллэн собораз та нырысетӥез  адӟытон.- Анай луонэз котыр ласянь возьматыны выримы. Выставкалэн нырысетӥ люкетэз нимаське «Уте нэнэйёстэс». Со тодматэ анайлэн  но пиналлэн правоосынызы. «Анайлэн чеберез» люкетаз адӟыны луэ анайлы сӥзем вашкала репродукциосты, обросъёсты. Татын ик  возьматэмын Удмуртиысь суредасьёслэн Пётр Ёлкинлэн, Алексей Холмогоровлэн, Семён Виноградовлэн мемилы сӥзем ужъёссы. Ӟуч но кунгожсьӧр классикъёслэсь анай произведениосын тодматэ  выставкалэн «Вашкала но дун-чылкыт кыл» люкетэз, - шуэ Светлана Русских.Ижысь усточи пиналъёс лыдӟизы анайлы, семьялы сӥзем кылбуръёсты.Галина Семёнова Теги: кин суредась  